[{"text_idx": "#000002", "text": "Espektro politiko horren aniztasun guztia zegoen Barakaldon: monarkikoak, karlistak, kontserbadoreak, tradizionalistak. Guztiek zeuzkaten zirkulu edo egoitza sozialak bertan, esate baterako, Zirkulu Kontserbadoreak berak edo Elkarte Tradizionalistak; baita, era berean, Herri Ekintzak, Batasun Patriotikoak (Primo de Riveraren alderdia) eta haren oinordeko Batasun Monarkikoak, zeinak zirkulu bat zeukan udalerrian, nahiz eta ez daukagun haren kokapenaren erregistrorik."}, {"text_idx": "#000003", "text": "1912an sortutako Zirkulu Kontserbadoreak Alderdi Kontserbadorearen jarraitzaileak bildu zituen; Abajo plaza izenaz ezagutzen den Vilallonga plazan zuen egoitza nagusia. Mikel Aizpururen arabera, zirkulu horrek 153 kide zituen 1924an (I. liburukia, 150. or.). Fernando Mari\u0301a de Ybarra, Bizkaiko oligarkiako familiakoa, zen buruzagi nagusia; gerora, Bizkaiko Labe Garaietako kontseilari bihurtu zena."}, {"text_idx": "#000007", "text": "Ez da ezagutzen kokapen zehatza. Plazaren argazkia atera dugu."}]